**‏**23/10/2017

**STEM עמק המעיינות**

**צוות עבודה - מפגש מס' 1**

תאריך המפגש: 1.10.17

נוכחים: מור דשן, נגה גיל, דורית נתן, איתן שטרסברג, רויטל לבגורן, בועז שוורץ, יצחקי גולן, מיכל האבר-כהן, איריס דבורקין, שרי דגן, מלכה פווה, שולי לנדה, מור קרסין, נועה אלסר-רוס, דקלה משולם, אסנת אבני, תאיר שטרן.

סיכום המפגש:

המפגש הונחה על ידי מור דשן ודן בשתי שאלות: למה STEM? ולמה עכשיו?

הנוכחים התחלקו לארבע קבוצות שקיבלו חומר קריאה מגוון בנושא STEM, ונתבקשו לגבש תשובות ומחשבות לשתי השאלות הנ"ל. לאחר מכן נתבקשה כל קבוצה להציג את מסקנותיה.

להלן עיקרי הדברים שעלו בדיון:

**למה STEM?**

* המוסדות החינוכיים בעמק שמים דגש גדול על חינוך לערכים ובמבחן התוצאה התלמידים מתקשים במקצועות הSTEM ונזקקים להשלמות ושיפורים בהמשך.
* מקצועות הSTEM הוגדרו ע"י המדינה כיעד מרכזי, מה שהופך אותם למשימה לאומית וקידומם מתוך תפיסה זו עולה בקנה אחד עם החינוך לערכים.
* החינוך למדע יכול לנבוע מתוך תפיסה ערכית ולא רק מתוך תפיסה הישגית.
* מקצועות הSTEM הם מקצועות העתיד ועלינו להכין את תלמידינו לעתיד.
* מקצועות הSTEM תובעים מצוינות והישגיות והשקעה בהם מקנה לתלמידים כלים חשובים לחייהם בהווה ולא רק בעתיד.
* מקצועות הSTEM משמרים את מטרתו הבסיסית של בית הספר וצריך לשמור על הבסיס.
* דרך הSTEM ניתן לחנך להתמדה, עמל ומאמץ.
* ברגע האמת התלמידים מתעדפים את מקצועות הSTEM ומשקיעים בהם יותר.
* שיטות הלמידה המדעיות כמו חקר וניסוי, תורמות ללמידה גם במקצועות אחרים.

**למה עכשיו?**

* יש צורך בהעמקת תהליכים שכבר התחילו בעמק.
* בתיה"ס בעמק זקוקים לייחודיות שקידום מקצועות הSTEM יכול לספק.
* קיים כרגע צורך לאומי של מדינת ישראל להיות מובילה טכנולוגית ומדעית.

**STEM בעמק:**

* הSTEM של העמק צריך את הייחודיות שלו על ידי מתן משקל שונה למרכיבי הSTEM באופן שמותאם לעמק.
* יש צורך בבניית תכנית לקידום מקצועות נוספים מלבד הSTEM, קידום לימודי בכל התחומים.
* הSTEM של העמק צריך להיעשות בדרך העמק ולכוון למטרות כמו – עבודת צוות, תמיכה חברתית, לימוד מתוך אהבה ועניין, דגש על העמל והיגיעה.
* אין סתירה בין חינוך ערכי לחינוך להישגיות.
* החכמה היא לחזק את הSTEM מבלי לפגוע בדגלי החינוך של העמק.
* הSTEM לא עומד כנגד ערכים, אלא כנגד הדרך החינוכית של העמק. צריך להחליט האם הSTEM מחליף את המטרות הישנות או הולך איתן יד ביד ואז השאלה היא איך...
* צריך להיזהר מיצירת מצב של ילדי STEM וילדי סתם.
* הטמעת הSTEM צריכה להיעשות מלמטה: דרך הדיון של התלמידים בשאלה למה STEM.

מור חילקה לנוכחים את הדף "קידום STEM במועצה האזורית עמק המעיינות" והציגה אותו.

נגה הציגה את מהלך העבודה בצוות והזמינה את הנוכחים להצטרף אליו באופן קבוע.

רשמה: תאיר שטרן

העתקים: נוכחים